Diari Oficial de la Generalitat Valenciana


Sumari del DOGV 9983, del 14-11-2024 (2024/11358)

RESOLUCIÓ de 29 d’octubre de 2024, per la qual es concedixen els Premis 2024 als llibres millor editats, a la labor dels llibreters i llibreteres i a la tasca dels professionals bibliotecaris pel foment lector a la Comunitat Valenciana l'any 2023.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/11285

CVE
:   HWYQ-U-0421-26884

Data del document
:   29-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

Per Odre 49/2016, de 24 d’agost, de la Conselleria d’Educació, Investigació, Cultura i Esport (DOGV núm.  7860, de 29.08.2016) es creen els premis als llibres millor editats i a la labor dels llibrers a la Comunitat Valenciana i se n’estableixen les bases reguladores.

Per Resolució de 16 d'abril de 2024, de la Vicepresidència Primera i Conselleria de Cultura i Esport (DOGV núm. 9845, de 09.05.2024), es va convocar la concessió dels Premis 2024 als llibres millor editats i a la labor dels llibreters i llibreteres i a la tasca dels professionals bibliotecaris pel foment lector a la Comunitat Valenciana l'any 2023.

Finalitzat el termini de presentació de sol·licituds i candidatures, acompanyades de la corresponent documentació, es van constituir les comissions tècniques de valoració previstes en les bases de l'esmentada convocatòria, les quals han elevat les propostes corresponents.

En virtut del que es preveu, en el Decret 81/2024, de 12 de juliol, del Consell,  pel qual estableix l’estructura orgànica bàsica de la Presidència i de les conselleries de la Generalitat i de conformitat amb el que disposa l’apartat quint, 3 de la Resolució de 16 d'abril de 2024 citada,

RESOLC

*Primer*

Concedir als títols que s'esmenten a continuació els premis en els llibres millor editats en les modalitats següents:

– Premi al llibre millor editat en 2023:

*Evolució*  (Andana editorial)

– Premi al llibre millor il·lustrat en 2023:

*La Pau* (Edicions del Bullent)

– Premi al còmic millor editat en 2023:

*El fantasma de la ópera*  (Grupo editorial Sargantana)

– Premi al llibre infantil millor editat en 2023:

*¡Ya llego!*  (Litera libros)

– Premi al llibre juvenil millor editat en 2023:

*El arte de menstruar*  (Grupo editorial Sargantana)

*Segon*

Concedir a les llibreries que s'esmenten a continuació el premi a la labor dels llibreters i llibreteres en les modalitats següents:

– Premi 2024 a la trajectòria d'una llibreria

Librería Gaia (Benimaclet, València)

– Premi 2024 a la llibreria més innovadora

Librería 80 Mundos (Alacant)

*Tercer*

Concedir a la biblioteca que s'esmenta a continuació el premi al treball dels professionals bibliotecaris pel foment lector a la Comunitat Valenciana:

– Premi 2024 pel foment lector

Biblioteca pública municipal la Pobla de Farnals

Contra esta resolució, que posa fi a la via administrativa, es podrà interposar un recurs potestatiu de reposició davant l'òrgan que ha dictat l'acte, en el termini d'un mes, comptat des de l'endemà de la publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o un recurs contenciós administratiu davant els jutjats contenciosos administratius de la Comunitat Valenciana, en el termini de dos mesos, comptats des de l'endemà de la publicació de la present resolució en el *Diari Oficial de la Generalitat Valenciana*.

  

València, 29 d'octubre de 2024

(p. d. Resolució 13.04.2022; DOGV 9328, 29.04.2022)

Miquel Nadal Tarrega

Director general de Cultura